NaiveNeuron/SloPal huggingface dataset:
Vons, Peter, poslanec NR SR (2021-02-03):
Ďakujem za slovo, vážený pán podpredseda. Vážené kolegyne, vážení kolegovia, Výbor Národnej rady Slovenskej republiky pre hospodárske záležitosti ako gestorský výbor k vládnemu návrhu zákona, ktorým sa mení a dopĺňa zákon č. 469/2003 Z. z. o označeniach pôvodu výrobkov a zemepisných označeniach výrobkov a o zmene a doplnení niektorých zákonov v znení neskorších predpisov a ktorým sa mení zákon Národnej rady Slovenskej republiky č. 152/1995 Z. z. o potravinách v znení neskorších predpisov (tlač 302), podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výbor v Národnej rady Slovenskej republiky. Národná rada Slovenskej republiky uznesením č. 476 z 1. decembra 2020 pridelila predmetný návrh zákona na prerokovanie týmto výborom: Ústavnoprávnemu výboru Národnej rady, Výboru Národnej rady pre hospodárske záležitosti, výboru pre pôdohospodárstvo a životné prostredie. Výbory prerokovali návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Návrh zákona odporučili Národnej rade Slovenskej republiky schváliť: Ústavnoprávny výbor Národnej rady uznesením č. 205 z 21. januára 2021, Výbor Národnej rady pre hospodárske záležitosti uznesením č. 125 z 25. januára 2021 a Výbor Národnej rady Slovenskej republiky pre pôdohospodárstvo a životné prostredie uznesením č. 74 tiež z 25. januára 2021. Z uznesení výborov Národnej rady Slovenskej republiky uvedených pod bodom III tejto správy vyplýva, vyplývajú štyri nasledu... štyri pozmeňovacie návrhy a odporúčam, gestorský výbor odporúča hlasovať o bodoch 1 až 4 spoločne s odporúčaním schváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom 3 tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 469/2003 Z. z. o označeniach pôvodu výrobkov a zemepisných označeniach výrobkov a o zmene a doplnení niektorých zákonov v znení neskorších predpisov a ktorým sa mení zákon Národnej rady Slovenskej republiky č. 152/1995 Z. z. o potravinách v znení neskorších predpisov (tlač 302), schváliť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť. Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením výboru Národnej rady Slovenskej republiky pre hospodárske záležitosti č. 130 z 26. januára 2021. Týmto uznesením výbor zároveň poveril mňa ako spoločného spravodajcu predložiť návrhy v zmysle príslušných ustanovení rokovacieho poriadku Národnej rady Slovenskej republiky. Skončil som.
Glváč, Martin, podpredseda NR SR (2017-12-21):
Ďalší v poradí, pán poslanec Krajniak požiadal o vyškrtnutie zo zoznamu a vystúpi pán poslanec Mihál ďalší v rozprave. Nech sa páči.
Hrnčiar, Andrej, podpredseda NR SR (2018-06-13):
Tak sa dohodnite.
Bugár, Béla, podpredseda NR SR (2018-12-04):
Ďalej v rozprave vystúpi pán poslanec Baláž. Nech sa páči.
Blanár, Juraj, podpredseda NR SR (2022-02-08):
Pán poslanec Faič, s faktickou poznámkou.
Kollár, Boris, predseda NR SR (2023-03-15):
Prosím, prezentujme sa a hlasujeme. (Hlasovanie.) Prítomných 137, za 112, proti 1, zdržalo sa 24. Uvedený návrh sme schválili.
Fitz, Peter, poslanec NR SR (2015-09-23):
Dajte, prosím, hlasovať o bode 3 zo spoločnej správy.
Osuský, Peter, poslanec NR SR (2019-09-13):
Ďakujem pekne, pán predsedajúci. Pán premiér, dnes mám taký nejaký zlý pocit, že takmer vždy, keď vystúpite, tak ide o lož, ako vám to teraz takmer s účtovníckou pedantnosťou vyrátal kolega Matovič. Vy ste napríklad stihli podsunúť mne... (Prerušenie vystúpenia predsedajúcim.)
Hrnčiar, Andrej, podpredseda NR SR (2016-09-08):
Ďakujem. Otázka č. 8 od pána poslanca Miroslava Beblavého opäť pre ministra zdravotníctva Slovenskej republiky Tomáša Druckera: „Tomáš z Nitry sa pýta: Roky som využíval pár eurovú zľavu na permanentku na plaváreň, ktorú som mal od Všeobecnej zdravotnej poisťovne, ale zrušila sa, pretože poisťovňa prestala aj tých pár eur plavárni preplácať. Odkedy plávam, takmer nebývam chorý, predtým som bol každých pár mesiacov. Prečo ľudia, ktorí nezdravo žijú a nedodržiavajú príkazy lekára, ako napríklad chudnutie alebo šport, majú preplácané drahé liečby chorôb, za ktoré si môžu sami? Nie je načase ísť cestou ako západné krajiny a žiadať od nich vyššie poistné alebo od zdravých nižšie? Tento zastaraný systém, v ktorom sa topia obrovské peniaze a kde kvalita zdravotnej služby závisí od známostí, je chorý.“
Danko, Andrej, podpredseda NR SR (2024-01-18):
Poslankyňa Števulová.
Paška, Pavol, predseda NR SR (2012-10-26):
(Hlasovanie.) 133 prítomných, 83 za, 25 proti, 24 sa zdržalo, 1 nehlasoval. Tieto tri body sme schválili.
Vons, Peter, poslanec NR SR (2023-06-15):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu výboru a výboru pre hospodárske záležitosti. Ďalej, aby za gestorský výbor určila hlasovaním Výbor Národnej rady pre hospodárske záležitosti a aby určené výbory návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní.
Sulík, Richard, predseda NR SR (2011-09-06):
Ďakujem. K hlasovaniu. Budeme teraz hlasovať o návrhu pána poslanca Petráka, a to bod č. 44 zaradiť za bod č. 13 a zlúčiť rozpravu o týchto dvoch bodoch. Pýtam sa, či je všeobecný súhlas? (Súhlasná reakcia pléna.) Ďakujem pekne. Takže nemusíme hlasovať o tomto bode. K tomu druhému bodu, pán Ondruš, sú jasne stanovené pravidlá na podanie petície. Táto petícia nespĺňa podmienku zo zákona a myslím si, že by sme vytvorili nebezpečný precedens, a nie som si istý, či vôbec je možné hlasovať o takomto bode, keďže je priamo v rozpore. (Reakcie z pléna.) Prosím, hlasujte teraz o návrhu pána poslanca Ondruša zaradiť petíciu dôchodcov do programu. Chcem len pripomenúť, táto petícia nespĺňa zákonom stanovené náležitosti. (Hlasovanie.) Prítomných 142 poslancov, hlasovalo 72 za, 23 proti, 44 sa zdržalo, 3 nehlasovali. (Potlesk.) Návrh pána poslanca Ondruša sme schválili. Po tom, ako sme hlasovali o týchto dvoch návrhoch, dávam hlasovať o programe schôdze ako o celku s dvomi uvedenými zmenami. Prosím, hlasujte teraz. (Hlasovanie.) Prítomných 146 poslancov, hlasovalo 143 za, 1 sa zdržal, 2 nehlasovali. Schválili sme program 22. schôdze Národnej rady. Tak ako je obvyklé... (Ruch v sále.) Poprosím kolegov, keby sa naľavo odo mňa nehádali. Tak ako je obvyklé, o prerokovaných bodoch programu budeme hlasovať o 11.30 hod. a o 17.00 hod. okrem piatku 9. septembra, to je tento piatok, kedy hlasovať nebudeme. Pýtam sa, či je takýto súhlas s postupom. (Reakcia pléna.) Ďakujem vám. Pristúpime k prvému čítaniu o vládnom návrhu zákona, ktorým sa mení a dopĺňa zákon č. 91/2010 Z. z. o podpore cestovného ruchu v znení zákona č. 556/2010 Z. z. Vládny návrh zákona je uverejnený ako tlač 461, návrh na jeho pridelenie na prerokovanie výborom je v rozhodnutí č. 459. Poprosím prvého podpredsedu vlády a ministra dopravy, výstavby a regionálneho rozvoja Jána Figeľa, aby vládny návrh zákona uviedol. Zakiaľ sa nájde pán minister Figeľ, poprosím procedurálny návrh, pán Paška, nech sa páči.
Hrnčiar, Andrej, podpredseda NR SR (2018-06-12):
Reakcia na faktické, pani poslankyňa Gaborčáková.
M. Číž, podpredseda NR SR: (2007-02-09):
(Hlasovanie). Prítomných 126 poslancov, za návrh 1 poslanec, proti 76 poslancov, zdržalo sa 48 poslancov, nehlasoval 1 poslanec. Konštatujem, že tieto návrhy sme neschválili. Nech sa páči.
Paška, Pavol, poslanec NR SR (2011-09-14):
Ďakujem pekne. Začnem od konca. Viete, pán minister, máte pravdu. Našťastie ľudia majú pamäť a sú schopní zhodnotiť skúsenosť, a preto som sa nad vašimi slovami musel len pousmiať. No tou alternatívou okrem iného podľa mňa je odstúpenie pani premiérky. Kvôli tomu tu sedíme. Ale celkom ma zaujal ten kategorický imperatív. To som netušil, že ste tiež taký hĺbavý filozof, pretože bezpochyby viete, o čom je kantovský typ morálky, a tým imperatívom je motivácia každého jedinca, ktorého správanie a konkrétny akt by mal byť taký, aby každý mal pocit, že je to správanie alebo akt korektný a správny. Nuž, pán minister, keby na Slovensku ľudia konali podľa vášho typu morálky, no, ďakujem veľmi pekne, spánombohom, aj s morálkou a so správaním na Slovensku! To vy idete rozprávať o nejakých imperatívoch?! Človek, ktorý je najväčší manipulátor moci, ktorý nikdy nevyhral voľby, ktorý kupoval poslancov v priamom prenose tu v Národnej rade?! A vy máte tú odvahu hovoriť o morálke a hovoriť o populizme?! Mimochodom, jeden historický fakt, ktorý som už raz uvádzal, a ešte raz pre vás. Populisti boli strana v Spojených štátoch, veľmi progresívna, koncom tuším 19. storočia, ktorí mali program stavať železnice a raziť strieborné mince. Veľmi pekne ďakujem. (Potlesk.)
Lehotský, Tomáš, poslanec NR SR (2022-05-19):
Sme v treťom čítaní. Otvorte, prosím, rozpravu.
Zmajkovičová, Renáta, podpredsedníčka NR SR (2012-10-23):
Pán spravodajca, chcete vystúpiť? Nemôžete reagovať, musíte vystúpiť jedine v rozprave. Pán poslanec Matovič.
Šuca, Peter, poslanec NR SR (2017-02-01):
Ďakujem pekne za slovo. Vážený pán predsedajúci, vážený pán minister, ctené dámy, vážení páni, dovoľte predniesť správu k predmetnému bodu rokovania. Správa Výboru Národnej rady Slovenskej republiky pre obranu a bezpečnosť o výsledku prerokovania návrhu na vyslanie príslušníkov ozbrojených síl Slovenskej republiky na výcvik do Lotyšskej republiky. Výbor Národnej rady Slovenskej republiky pre obranu a bezpečnosť ako gestorský výbor k návrhu na vyslanie príslušníkov ozbrojených síl Slovenskej republiky na výcvik do Lotyšskej republiky podáva Národnej rade Slovenskej republiky túto správu: Predseda Národnej rady Slovenskej republiky svojím rozhodnutím č. 374 zo 16. januára 2017 pridelil návrh na vyslanie príslušníkov ozbrojených síl Slovenskej republiky na výcvik do Lotyšskej republiky, tlač 357, na prerokovanie Zahraničnému výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť. Oba výbory Národnej rady Slovenskej republiky prerokovali návrh na vyslanie príslušníkov ozbrojených síl Slovenskej republiky na výcvik do Lotyšskej republiky v určenej lehote a odporučili Národnej rade Slovenskej republiky podľa čl. 86 písm. k) Ústavy Slovenskej republiky vysloviť súhlas s návrhom na vyslanie príslušníkov ozbrojených síl Slovenskej republiky na výcvik do Lotyšskej republiky. Prílohou tejto správy je aj návrh na uznesenie Národnej rady Slovenskej republiky. Vážený pán predsedajúci, skončil som. Prosím, otvorte rozpravu k predmetnému bodu rokovania.
Danko, Andrej, podpredseda NR SR (2024-05-21):
Ďakujem, pán poslanec. Dve faktické. Poslankyňa Stohlová.
Šeliga, Juraj, poslanec NR SR (2022-12-07):
Ďakujem veľmi pekne, pán podpredseda. Pán špeciálny prokurátor, táto správa bola prerokovaná v ústavnoprávnom výbore, ktorý odporúča Národnej rade Slovenskej republiky, aby ju vzala na vedomie.
D. Čaplovič, podpredseda vlády SR: (2008-02-14):
Účelom predkladaného návrhu je snaha navrhovanou úpravou znížiť, resp. odstrániť nedostatky a problémy, ktoré sa pri aplikácii doteraz platného zákona vyskytli. Čiastočne sa upúšťa od aplikácie zákona o správnom konaní na konanie o uložení disciplinárneho trestu za disciplinárne previnenie, teda proti vnútornému poriadku v ústave, kde trest odňatia slobody odsúdený vykonáva. Navrhovanou úpravou je aj snaha zjednodušiť postup pri ukladaní disciplinárnych trestov, keď sa osobitne upravuje v tomto zákone, ktorý je jednoduchší ako postup podľa zákona o správnom konaní. Voľnejšie sa upravuje aj umožnenie telefonovania odsúdených z výkonu trestu, ktorých obsah nebude zaznamenávaný, ani odpočúvaný. Správa väzenstva bude zabezpečovať len meno, priezvisko a adresu volanej osoby a dĺžku rozhovoru a údaje o výške náhrady s tým spojenej. Novým inštitútom je zavedenie preukazu odsúdeného, ktorý bude slúžiť na jeho identifikáciu, reguláciu pohybu a uplatnenia niektorých jeho práv. Jeho obsahom bude fotografia, meno, priezvisko, základné číslo a čiarový kód. Z uvedených dôvodov si vás dovoľujem, vážené pani poslankyne, vážení páni poslanci, požiadať o podporu predloženého vládneho návrhu zákona. Ďakujem za pozornosť.
P. Paška, predseda NR SR: (2008-07-03):
(Hlasovanie.) 134 prítomných, 101 za, 32 sa zdržalo, 1 nehlasoval. Tieto návrhy sme schválili.
Žiga, Peter, podpredseda NR SR (2024-12-09):
(Zaznievanie gongu.) Vážené panie poslankyne, vážení páni poslanci, opäť budeme overovať uznášaniaschopnosť Národnej rady. Spúšťam prezentáciu, aby ste sa prezentovali. (Prezentácia.) Konštatujem, že je prítomných 61 poslancov. Národná rada teda opäť nie je schopná sa uznášať. Odkladám začiatok 26. schôdze na zajtra, teda 10. decembra 2024 o 8.30 h. Dnes o desiatej budeme pokračovať v prerušenej 23. schôdzi. Ďakujem. (Prerušenie rokovania o 9.34 hodine.) (Po prerušení rokovania 26. schôdze NR SR a po prestávke pokračovalo rokovanie 23. schôdze NR SR.) 2
Kavecká, Monika, poslankyňa NR SR (2023-05-18):
Ďakujem veľmi pekne za slovo. Vážený pán predseda, vážené panie kolegyne, kolegovia, neviem, či je to už teda teraz predmetné a aktuálne, keďže budeme rokovať aj ďalej, ale prednesiem ten procedurálny návrh. Prosím ctené plénum o termínovanie – číslo parlamentnej tlače 1591, bod 127, č. parlamentnej tlače 1694, to je 177, číslo parlamentnej tlače 1660, bod 222, a ČPT 1661, bod 223, a to na dnes po hodine otázok po parlamentnej tlači 1593, čo už je neaktuálne, lebo nebola schválená, bod 128. Odôvodňujem, iba z toho titulu, že ide o zdravotnícke zákony, aby sa teda pre... preriešili, a sú tam dva zákony z ministerstva zdravotníctva, to je všetko. Ďakujem veľmi pekne.
Jurinová Erika, podpredsedníčka NR SR (2014-05-28):
Pani poslankyňa, pokračujete v rozprave?
Danko, Andrej, podpredseda NR SR (2024-04-24):
Pani poslankyňa Kolíková s reakciou. Nie je v sále, nevidím ju, dobre, takže pokračujeme v rozprave. Pán poslanec Prostredník, pripraví sa poslankyňa Kalmárová.
T. Glenda, poslanec: (2008-09-18):
Na základe skúseností pri aplikácii zákona o Národnom jadrovom fonde, ako aj na základe požiadaviek ustanovení spoločného dohovoru o bezpečnosti nakladania s vyhoreným jadrovým palivom a o bezpečnosti nakladania s rádioaktívnym odpadom je potrebné prehodnotiť skutočné potreby financovania činnosti podľa jednotlivých podúčtov, ktoré nemajú zdroje a tým ani zabezpečenie splnenia povinností vyplývajúcich zo stratégie záverečnej časti jadrovej energetiky. Takto sa zabezpečí finančné krytie prioritných činností pri vyraďovaní jadrovej elektrárne A1. Na základe uvedeného po prerokovaní problematiky s kompetentným ministerstvom hospodárstva predkladám nasledujúci pozmeňujúci návrh. „Za čl. 1 sa vkladá nový čl. 2, ktorý znie: „Zákon č. 238/2006    Z. z. o Národnom jadrovom fonde na vyraďovanie jadrových zariadení a nakladanie s vyhoretým jadrovým palivom a rádioaktívnymi odpadmi (zákon o jadrovom fonde) a o zmene a doplnení niektorých zákonov v znení zákona 528/2006 Z. z. sa mení a dopĺňa takto: „V§ 8 ods. 5 znie: Rada správcov predloží každoročne do 30. novembra bežného roka Dozornej rade na schválenie na nasledujúci rok návrh vypracovaný v súlade so schválenou stratégiou na: a) rozdelenie zdrojov jadrového fondu za bežný rok do jednotlivých podúčtov a na jednotlivé analytické účty, ktoré nemajú zdroje podľa § 7 ods. 1 písm. a). Sú to: 1. Analytický účet podľa ods. 1 písm. a) bodu 1 jadrová elektráreň A1. 2. Podúčet podľa ods. 1 písm. e) na vyhľadávanie lokalít, geologický prieskum, prípravu projektovania, výstavbu, uvádzanie do prevádzky, prevádzku a uzatváranie úložísk rádioaktívneho odpadu alebo vyhoretého jadrového paliva vrátane monitorovania po uzavretí týchto úložísk a vrátane súvisiaceho výskumu a vývoja. 3. Podúčet podľa ods. 1 písm. g) na skladovanie vyhoretého jadrového paliva v samostatných jadrových zariadení; b) rozdelenie zdrojov jadrového fondu za bežný rok do jednotlivých podúčtov a na jednotlivé analytické účty, ktoré majú zdroje podľa § 7 ods. 1 písm. a) pomerne podľa výšky príspevkov uhradených podľa § 7 ods. 1 písm. a) príslušnými držiteľmi povolenia na prevádzku jadrových zariadení, čo predstavuje: 1. Analytické účty podľa ods. 1 písm. a) bodu 2 jadrová elektráreň V1 a bodu 3 jadrová elektráreň V2. 2. Podúčet podľa ods. 1 písm. b) na vyraďovanie jadrovej elektrárne vrátane nakladania s rádioaktívnymi odpadmi z toho vyraďovania v prevádzkovanej lokalite Mochovce; c) čerpanie výdavkov jadrového fondu v štruktúre podľa ods. 1.“.“ 2. „V § 9 ods. 1 sa dopĺňa písmeno h), ktoré znie: „Úhradu poistného na poistenie zodpovednosti držiteľa povolenia na etapu vyraďovania jadrového zariadenia, ktoré je vo vyraďovaní za škody spôsobené jadrovou udalosťou.“.“ 3. „V § 9 ods. 2 písm. c) sa na konci pripájajú tieto slová: „Okrem úhrady poistného podľa ods. 1 písm. h).“.“ 4. „V § 13 ods. 12 sa slová „do 31. decembra 2010“ nahrádzajú slovami „do 31. decembra roku 2017.“.“ Tento článok nadobúda účinnosť 1. novembra 2008, čo sa v prípade jeho schválenia uvedie v ustanovení od účinnosti zákona. Vážené kolegyne, vážení kolegovia, prosím o podporu môjho pozmeňujúceho návrhu. Ďakujem pekne.
Bugár, Béla, podpredseda NR SR (2018-12-05):
Nech sa páči, prezentujme sa a hlasujme. (Hlasovanie.) Prítomných 141 poslancov, za 46, proti 12, zdržalo sa 83 poslancov. Návrh nebol schválený. Nech sa páči.
B. Bugár, podpredseda NR SR: (2003-10-22):
(Hlasovanie.) Prítomných 132, za hlasovalo 71, proti 11, zdržalo sa 50 poslancov. Konštatujem, že Národná rada sa rozhodla, že tento vládny návrh zákona prerokuje v druhom čítaní. Nech sa páči, druhé hlasovanie.
Senko, Ján, poslanec NR SR (2014-09-11):
Ďakujem za slovo, pani podpredsedníčka. Vážený pán minister, vážená pani podpredsedníčka, kolegyne, kolegovia, dovoľte mi, prosím, aby som ako určený spravodajca výboru predniesol spoločnú správu výborov Národnej rady o prerokovaní vládneho návrhu zákona, ktorým sa mení a dopĺňa zákon č. 618/2003 Z. z. o autorskom práve a právach súvisiacich s autorským právom (autorský zákon) v znení neskorších predpisov (tlač 1041), v druhom čítaní. Výbor Národnej rady pre kultúru a médiá ako gestorský výbor podáva Národnej rade spoločnú správu výborov. Národná rada Slovenskej republiky uznesením č. 1216 z 25. júna 2014 pridelila vládny návrh zákona na prerokovanie týmto výborom: ústavnoprávnemu výboru a Výboru Národnej rady Slovenskej republiky pre kultúru a médiá. Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko. Vládny návrh zákona odporučil schváliť ústavnoprávny výbor uznesením č. 455 z 2. septembra 2014 a výbor pre kultúru a médiá uznesením č. 161 z 3. septembra 2014 s pozmeňujúcimi a doplňujúcimi návrhmi. Výbor, ktorý predmetný návrh zákona prerokoval, prijal pozmeňujúce a doplňujúce návrhy, ktoré sú uvedené v bode IV tejto spoločnej správy. Gestorský výbor na základe stanovísk výborov vyjadrených v ich uzneseniach a stanoviskách poslancov odporúča Národnej rade v znení schválených pozmeňujúcich a doplňujúcich návrhov schváliť predmetný návrh zákona. O pozmeňujúcich a doplňujúcich návrhoch uvedených v časti IV tejto spoločnej časti správy gestorský výbor odporúča hlasovať spoločne o bodoch 1 až 4 s návrhom schváliť. Spoločná správa výborov bola schválená uznesením Výboru Národnej rady pre kultúru a médiá číslo 167 z 9. septembra 2014. Gestorský výbor ma určil za spoločného spravodajcu výborov a poveril predniesť spoločnú správu na schôdzi Národnej rady. Pani predsedajúca, ďakujem, skončil som. Prosím, otvorte rozpravu.
Laurenčík, Milan, podpredseda NR SR (2021-02-25):
Reagovať na faktické poznámky bude pán minister práce, sociálnych vecí a rodiny Milan Krajniak. Nech sa páči.
Štefanec Ivan, poslanec NR SR (2012-07-31):
Súvisí to s tým, pani podpredsedníčka.
Paška, Pavol, predseda NR SR (2014-09-24):
Viete čo, choďte robiť cirkus niekde inde. Vráťte sa na svoje miesto.
Blaha, Ľuboš, poslanec NR SR (2013-06-19):
Pán minister, chcel by som sa poďakovať za korektný príhovor, ale najmä za to, že ste spomenuli ten globálny kontext, lebo ten je tu naozaj kľúčový. Tu naozaj nejde iba o problém Slovenska, ale o problém globálny. Problém, že naozaj rast sa zastavil a že za posledných 30 rokov ten recept, ktorý ponúkali pravicové strany a pravicoví politici po celom svete, to znamená deregulovať, liberalizovať atď., prestalo to fungovať. Dnes to už naozaj nefunguje. Narástla obrovským spôsobom nerovnosť, chudoba a sociálne vylúčenie v celom svete a dneska žneme ovocie tohto celého stavu. To znamená, že ľudia nemajú si za čo kupovať tovary, preto stojí výroba, stojí zamestnanosť a tak ďalej. To znamená, že sú tu teraz dve možnosti – buď pokračovať v tejto pravicovej ceste, znižovať sociálne štandardy, vidíme, že ľudia v celom svete, vidíme to v Brazílii, vidíme to v Turecku, vidíme to v Španielsku, sú v uliciach, lebo sú nespokojní so svojimi sociálnymi štandardmi, a vy navrhujete, aby sme ich ešte znižovali, aby sme vytvorili úžasné podnikateľské prostredie. Ale pre koho tí podnikatelia majú vyrábať, keď ľudia nemajú peniaze, to nepoviete. Čiže základné poučky neoliberalizmu, ktoré tu dokola točíte, nikam nevedú, páni kolegovia. Druhá cesta je tá cesta ľavice – prerozdeľovať, viac solidarity a dávať peniaze od bohatých chudobným, aby chudobní mali peniaze, aby mali prácu, aby mohli naštartovať ekonomiku. (Reakcie z pléna.) Keď toto konečne pochopíte, páni kolegovia, prestanem vás považovať za provinčných, provinčných ideológov neoliberalizmu a za... (reakcie z pléna), pán kolega Sulík, prosím vás pekne, áno, nech žije Marx. (Povedané so smiechom.) Ďakujem. (Ruch v sále a potlesk. Reakcie z pléna.)
Mezenská, Helena, poslankyňa NR SR (2015-03-11):
Ja si dovolím zareagovať na vaše vystúpenie, pán poslanec Mikuš, a to v tom zmysle, že chcem podčiarknuť a umocniť opodstatnenosť a význam vášho volania po motivačných nástrojoch, po objasnení a hlavne poukázaní na absenciu týchto motivačných nástrojov v premostení a v prepojení vzájomných vzťahov všetkých subjektov, ktoré sa odpadového hospodárstva zúčastňujú. Pretože ja rovnako, či už sme to prerokovávali, tento zákon a tieto stimulačné motivačné nástroje, v prvom čítaní, či už sme to mali aj zaradené do rokovania hospodárskeho výboru, aj keď som sa stretla so zástupcom ministerstva životného prostredia s pánom Dušanom Juríkom, generálnym riaditeľom sekcie environmentálneho hodnotenia a riadenia, som v konečnom dôsledku nenadobudla to presvedčenie o tom, že tu existujú tieto motivačné nástroje, ktoré budú v dostatočnej miere stimulovať, alebo nejakým spôsobom tlačiť, či už obce, občanov alebo aj organizácie zodpovednosti výrobcom k tomu, aby k tomu šetreniu došlo. Ja chápem, že tento zákon má nejakým spôsobom podnietiť zmenu prístupu k triedeniu odpadu, zhodnoteniu odpadu, ale zatiaľ to vnímam naozaj v takej pozícii a forme deklaratórnej formy, nie záväznej formy. A z tohto pohľadu rovnako tento zákon považujem za nedotiahnutý v aspektoch určených povinností, záväzkov, aj potom tých určených motivačných nástrojov. Myslím si, že tento zákon je potrebné dostať do podoby záväznej a vykonávacej, takže v tomto smere naozaj podporujem... (Prerušenie vystúpenia časomerom.)
M. Číž, podpredseda NR SR: (2007-09-11):
Otváram všeobecnú rozpravu. Písomnú prihlášku do rozpravy som nedostal, preto sa pýtam, kto sa do rozpravy chce prihlásiť ústne? Ak nikto, uzatváram možnosť podania ústnych prihlášok do rozpravy. Vyhlasujem všeobecnú rozpravu za skončenú. Teda opäť ďakujem navrhovateľovi aj pánovi spravodajcovi. Vážené kolegyne, kolegovia, ďakujem aj pánovi ministrovi, pristúpime k prvému čítaniu o vládnom návrhu zákona, ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov . Vládny návrh zákona ste dostali ako tlač 368, návrh na jeho pridelenie na prerokovanie vo výboroch máte v rozhodnutí č. 374. Prosím preto podpredsedu vlády a ministra vnútra Slovenskej republiky Roberta Kaliňáka, ktorého zároveň vítam v rokovacej sále, aby vládny návrh zákona uviedol. Nech sa páči, pán minister, máte slovo.
Brocka, Július, poslanec NR SR (2014-11-09):
Pán premiér, hovoríte, že: „Učte sa tejto politickej kultúre, akú máme v strane SMER.“ Pani Zmajkovičová odstúpila z funkcie podpredsedníčky Národnej rady po kauze s nákupom cétečka v piešťanskej nemocnici. Pán premiér, podpredsedníčka Národnej rady bola predsedom dozornej rady nemocnice? Načo to je, kde ešte vo svete to je? To je výrazom akej politickej kultúry, pán premiér? Ja som tu kritizoval radových poslancov Národnej rady zo strany SMER za kumulovanie mandátov a funkcií a za zneužívanie štátneho rozpočtu. Podpredsedníčka Národnej rady je predsedkyňou dozornej rady nemocnice? Toto je kultúra, pán premiér? Ja nie som podpísaný pod návrhom na zvolanie tejto schôdze, pán premiér, ale po tom arogantnom správaní aj vás, strany SMER, ale najmä predsedu Národnej rady Pašku, aj za to, ako zvolal túto schôdzu na sobotu večer, nielenže súhlasím s obsahom tejto schôdze, pán premiér, ale aj sa podpisujem pod návrh na odvolanie pána Pašku. Ak si niekto nepamätá alebo nezažil atmosféru pred novembrom 1989, tak vy, SMER, Fico, Paška, všetku moc v jedných rukách navodzujete dokonale, pán premiér. Komunisti v bývalom režime takto zneužívali svoju moc, ako to robíte vy. A viete, ako dopadli. Ja verím, že aj občania aj v komunálnych voľbách pošlú vás tak ako komunistov do minulosti. (Potlesk.)
Kuriak, Milan, poslanec NR SR (2022-12-01):
Ďakujem. Vážené, vážený pán predsedajúci, vážené panie poslankyne, vážení páni poslanci, vážený pán minister, Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona, o vládnom návrhu zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1328). Návrh zákona prerokúvame v skrátenom legislatívnom konaní. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Pán predsedajúci, skončil som, otvorte, prosím, rozpravu.
V. Jánoš, poslanec: (2009-10-22):
Ďakujem.
Paška, Pavol, predseda NR SR (2014-06-04):
Pán poslanec Viskupič.
Šeliga, Juraj, podpredseda NR SR (2020-05-20):
Ďakujem. Pán poslanec Dostál.
K. Sárközy, poslankyňa: (2002-02-05):
I. Presperín, podpredseda NR SR: Prosím, hlasnejšie trošku!
Krošlák, Ján, poslanec NR SR (2021-02-03):
Ďakujem. Vážené panie poslankyne, vážení páni poslanci, vážení prítomní, v súlade s § 73 zákona o rokovacom poriadku som bol určený výborom Národnej rady pre pôdohospodárstvo a životné prostredie za spravodajcu k návrhu uvedeného zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a Legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Ústavnoprávny výbor Národnej rady, Výbor Národnej rady pre pôdohospodárstvo a životné prostredie. Za gestorský výbor navrhujem výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, otvorte, prosím, všeobecnú rozpravu.
Vaľová, Jana, poslankyňa NR SR (2015-11-19):
Ďakujem pekne. Alojz, vieš, ty často máš dobré myšlienky, len potom tak utečieš zo záhonu, kde je sto kvetov pekných, vytiahneš ten jeden a ten jeden kvet pokazený potom povieš, že všecko je takto. A ja ti poviem napríklad. Vyťahuješ štadióny. No aj mestá a obce stavajú štadióny, aj mesto Humenné stavia štadión. A my pre akých boháčov, Lojzo? Ja tam mám len jedného, proti ktorému permanentne bojujem, lebo dáva najdrahšie teplo. A permanentne ma dáva na súdy. O akých boháčoch ty rozprávaš? Veď tie deti, ktoré naozaj chcú športovať, máme dvesto alebo tristo detí vo futbale, teraz presne neviem. Potom zase povieš, že učitelia. Áno, ja si myslím, že pre mužov je toto povolanie neatraktívne, lebo tie platy sú nižšie. Ale keď som sa pozrela, tak od roku 2013 každý rok a to je za našej vlády, lebo predtým bolo pravicová vláda, zvyšujeme im o 5 % mzdy. Potom zase povieš o lyžiarsky výcvik. No ja si pamätám ako dieťa, že sme všetci chodili na lyžiarske výcviky. Povieš, že keď je premiér futbalista, tak futbal. No tak je aj lyžiar, všetko je? Boli lyžiarske výcviky. Veď tie deti sedia permanentne za počítačmi, priberajú. Nechcú chodiť na telesnú výchovu. Tak kvôli tomu sa to snažíme zatraktívniť. No a nakoniec už poviem iba toľko, že vieš, preto sme tu, že musíme tie dane pomerne rozdeliť. Najjednoduchšie je povedať, že toto zoberme, dajme dôchodcom, tú istú kôpku povieš, dajme učiteľom. Ja to vždycky hovorím aj v mestskom zastupiteľstve, je to menšie ako parlament. Keby stačilo, tak počítač všetko rozdelí. Ale vždycky je tam nejaký subjekt a ten je človek, ktorý vie, že tu treba pridať, tu. A my musíme prideliť aj na šport, aj proste do školstva, aj na zdravotníctvo, aj na kultúru. A ten balík je len jeden. Ako ja chápem, ako hovorím, že aj medzi záhonom tulipánov sa jeden nájde, ten ktorý je zlý, ale teda nemusíme zahodiť ten celý zákon. Takže ja si myslím, že naozaj tie dane musíme pomerne rozdeliť. Ďakujem. (Potlesk.)
Laššáková, Jana, podpredsedníčka NR SR (2015-09-16):
O slovo v súlade s rokovacím poriadkom požiadal podpredseda vlády a minister vnútra Robert Kaliňák. Nech sa páči.
Grendel, Gábor, podpredseda NR SR (2020-04-22):
Sú tu ostatní členovia vlády, je tu ešte aj pán vicepremiér Holý, takže vláda je zastúpená v Národnej rade. S ďalšou faktickou pán poslanec Šutaj Eštok.
Danko, Andrej, podpredseda NR SR (2024-05-10):
Pani poslankyňa Kosová.
P. Hrušovský, podpredseda NR SR: (2002-05-31):
J. Prokeš, poslanec: Ďakujem, pán predsedajúci. V záujme toho, že sa môže stať, že nebude predkladateľ súhlasiť so zapracovaním, že je to nad rámec, ja odporúčam, aby sa radšej zlúčili rozpravy aj vo výboroch k obidvom týmto návrhom.
Zmajkovičová, Renáta, podpredsedníčka NR SR (2014-06-25):
Ďakujem, pán spravodajca. Vyhlasujem, otváram rozpravu o tomto bode programu. Nedostala som žiadnu písomnú prihlášku. Pýtam sa, či sa chce prihlásiť niekto do rozpravy ústne. Nie je tomu tak. Uzatváram možnosť prihlásiť sa do rozpravy a vyhlasujem ju zároveň za skončenú. Predpokladám, že, pani ministerka... Nechcete ešte? A pán spravodajca taktiež. Prerušujem rokovanie o tomto bode programu. Pán minister, môžeme? Takže máme ešte päť minút. Teraz pristúpime k prvému čítaniu o vládnom návrhu zákona o pôsobnosti orgánov štátnej správy vo veciach prekurzorov výbušnín a o zmene a doplnení niektorých zákonov . Vládny návrh zákona má tlač 1038, návrh na jeho pridelenie na prerokovanie výborom je v rozhodnutí č. 1044. Poprosím ministra hospodárstva Tomáša Malatinského, aby návrh zákona uviedol.
Pollák, Peter, poslanec NR SR (2023-06-13):
Ďakujem pekne. Ďakujem pekne aj za slová ministra financií a cez jeho slová by som chcel odkázať možno aj ministrovi školstva a možno chcem dať aj návod k tomu, aby sme tu našli možno nejaký potenciál ľudí, ktorí tu budú mať pracovať na našich dôchodcov, keď ste hovorili, že do budúcna to vyzerá tak, že iba dvaja ľudia budú pracovať na jedného dôchodcu. Tak som to správne pochopil. Je tu obrovský potenciál práve v rómskych deťoch, ktorí, ktoré končia v špeciálnych základných školách, ktoré sú potom naďalej odkázané na úrad práce a budú poberačmi sociálnych dávok. Namiesto toho, aby sme naozaj tie zdravé deti ponúkali do základných škôl a neskôr aby sa dostali na pracovný trh, tak my sme tu aj za účasti ministra Horeckého a predovšetkým, ešte raz poviem, za ministra Gröhlinga tu vybudovali ďalšiu generáciu ľudí, ktorí budú poberačmi sociálnych dávok. Takisto budeme musieť platiť tieto deti z našich daní ako našich dôchodcov. Toto je obrovský problém naozaj Slovenska. Ja verím tomu, že aj minister školstva, aj minister financií budú rozumieť možno štatistike, keď deväť z desiatich detí z rómskych osád končia v špeciálnych základných školách. Tri roky som na to upozorňoval, verím tomu, že bude možno aj počas rozpravy tu diskusia o tejto téme a že minister školstva so mnou bude súhlasiť a ja mu dám návod k tomu, ako, ako naozaj zabrániť obrovskému infringementu, ale zároveň mu dám návod k tomu, aby sme tu naozaj priniesli ten obrovský potenciál rómskych detí, aby sme naozaj mali aj na dôchodky pre našich dôchodcov do budúcna. Keď vy neviete, čo máte robiť, tak ja som dal ten návod do programového vyhlásenia vlády či už za vlády ministra... premiéra Matoviča, alebo za vlády premiéra Hegera, ale treba povedať, že každý jeden minister od roku 2015 v tejto téme neurobil nič. A teraz si zoberte naozaj od roku 2015, keď som povedal, že deväť z desiatich detí končia v špeciálnych základných školách, koľko detí, koľko ľudí skončí na úrade práce s tým, že nebudú platiť dane, odvody, ale budú na sociálnom... (Prerušenie vystúpenia časomerom.)
Danko, Andrej, predseda NR SR (2019-09-13):
Tri faktické. Pani poslankyňa Kaščáková.
Dostál, Ondrej, poslanec NR SR (2016-10-26):
V rozprave k návrhu zákona vystúpili dvaja poslanci. V rozprave nezaznel žiadny procedurálny ani iný návrh, preto vás prosím, pán predsedajúci, aby ste dali hlasovať o tom, že Národná rada prerokuje návrh zákona v druhom čítaní.
Paška, Pavol, predseda NR SR (2013-12-06):
Ďakujem pekne. Pripájame sa, samozrejme, a to nielen Mikulášovi Dzurindovi, ale všetkým Mikulášom so želaním všetkého dobrého. Pán predseda výboru Blaha.
P. Hrušovský, predseda NR SR: (2004-02-04):
(Hlasovanie). 124 prítomných, 124 za návrh. Uznesenie sme schválili. Pani poslankyne, páni poslanci, na odpoludňajšom rokovaní poslaneckého grémia sa predsedovia jednotlivých poslaneckých klubov dohodli na tom, že ďalším bodom programu schôdze teraz bude voľba členov Rozhlasovej rady a návrh na voľbu člena Dozornej komisie Slovenského rozhlasu. Že by sme pri tomto hlasovaní zároveň uskutočnili aj opakovanú voľbu kandidátov Národnej rady Slovenskej republiky na zvolenie za sudcov disciplinárneho súdu v opakovanej voľbe, keďže sme v prvom kole nezvolili všetkých potrebných kandidátov. Uskutočníme, páni poslanci, chcem vás len informovať o dohode, ktorú sme prijali na poslaneckom grémiu. Potom odhlasujeme ešte dva prerokované body programu a to je vyhodnotenie nákladov nebankových finančných subjektov a návrh skupiny poslancov, ktorých predkladateľom bol pán poslanec Minárik, návrh dohody, ktorej spoločnou spravodajkyňou bola pani poslankyňa Beňová. Ja som chcel pred týmto hlasovaním informovať Národnú radu, čo bude nasledovať po odhlasovaní prerokovaných bodov programu. Po tajnej voľbe by sme nechali priestor, keďže zratúvanie hlasov bude obtiažne, nakoľko budeme voliť viacerých kandidátov, pre skrutátorov, aby sme dnes prerušili rokovanie a pokračovali zajtra ráno o 9.00 hodine oznámením výsledku hlasovania tajnej voľby. Po ohlásení výsledkov, ak bude potrebné vykonať opakovanú voľbu, by sme potom uskutočnili o 11.00 hodine zajtra dopoludnia. Je s takýmto návrhom, páni poslanci, súhlas? Ďakujem pekne. Poprosím teraz pánov poslancov, Číža, Pašku a pána poslanca Horta, postupne, ako sú prihlásení, aby predniesli, ak majú procedurálne návrhy, ešte pred hlasovaním o prerokovaných bodoch programu. Pán poslanec Číž.
Zmajkovičová, Renáta, podpredsedníčka NR SR (2013-09-11):
Ďakujem, pán minister. Dávam slovo spravodajkyni, ktorú určil navrhnutý gestorský výbor pre vzdelávanie, vedu, mládež a šport, poslankyni Ľubici Roškovej. Nech sa páči, pani spravodajkyňa.
Potocký, Milan, poslanec NR SR (2022-06-22):
Pán predseda, teraz budeme hlasovať o pozmeňujúcom návrhu pani poslankyne Moniky Péter.
R. Rafaj, poslanec: (2007-03-29):
Teda po prvé. V bode 3 § 12 písm. d) sa slová „s trvalým pobytom na území Slovenskej republiky“ nahrádzajú slovami „ktorí majú trvalý pobyt na území Slovenskej republiky a sú občanmi Slovenskej republiky“. Zdôvodnenie. Občianstvo Slovenskej republiky v predloženej zmene presnejšie vymedzuje okruh plnoletých osôb hlásiacich sa k cirkvi alebo náboženskej spoločnosti, ktorých podpora sa vyžaduje k registrácii. Prispeje sa tým k zachovaniu kultúrno-spoločenskej kontinuity v oblasti, ktorá zohrávala a zohráva dominantnú úlohu v slovenskej spoločnosti, a zamedzí sa tak aj prípadným špekuláciám a európskej či mimoeurópskej turistike ľudí, ktorí by chceli za daného pôvodného stavu využiť alebo zneužiť prihlasovanie sa k danej cirkvi. Ďakujem za pozornosť. To je všetko.
I. Mikloš, podpredseda vlády a minister financií SR: (2005-03-17):
Vláda Slovenskej republiky uznesením č. 876 zo 14. septembra 2004 schválila zaradenie do privatizácie podnikov Technický a skúšobný ústav Piešťany, š. p., Vojenský opravárenský podnik Moldava nad Bodvou, š. p., a tiež časti Železníc Slovenskej republiky – Školiace stredisko ŽSR Rudňany. Ďalej uznesením č. 974 z 13. 10. 2004 schválila zaradenie do privatizácie 100 % majetkovej účasti štátu na podnikaní spoločnosti Centrálny depozitár cenných papierov SR, a. s. Zaradenie subjektov podľa uznesenia vlády č. 876 z roku 2004 do privatizácie je výsledok, ktorý vyplynul z oslovenia všetkých rezortov a ďalších štátnych orgánov zo strany ministerstva hospodárstva, aby prehodnotili a navrhli na zaradenie do privatizácie ďalšie štátne podniky a organizácie, ktoré sú v ich pôsobnosti a sú ešte do tohto procesu vhodné. Okrem ministerstva obrany, Úradu pre normalizáciu, metrológiu a skúšobníctvo a ministerstva dopravy žiadny rezort ďalšie návrhy nepredložil. Uznesením č. 974 z roku 2004 vláda schválila postup ďalšieho naloženia so 100-percentnou majetkovou účasťou štátu spoločnosti Centrálny depozitár cenných papierov SR, a. s., ako nepeňažný vklad do základného imania Burzy cenných papierov Bratislava, a. s., a následne akcie Burzy cenných papierov Bratislava ponúknuť na predaj účastníkom kapitálového trhu, pričom na odkúpení by sa mali podieľať najmä banky, ktoré ako nepriami vlastníci Centrálneho depozitára budú môcť ovplyvňovať jeho riadenie, ako aj rozsah a kvalitu jeho služieb. Zmena priameho vlastníka Centrálneho depozitára cenných papierov, ako aj nepriamych vlastníkov v prospech užívateľov jeho služieb sleduje zámer prenechať im rozhodovanie o ďalšom smerovaní stratégie a produktov jej politiky tejto špecializovanej inštitúcie, vytvorenie podmienok na budúci rozvoj inštitucionálnej základne slovenského kapitalového trhu a jeho štandardizáciu, zníženie nákladov na obchodovanie, zefektívnenie činnosti samotného systému Burza – Centrálny depozitár, postupné zvyšovanie obratov na kapitálovom trhu a jeho efektívne fungovanie. Ďakujem za pozornosť.
Zmajkovičová, Renáta, podpredsedníčka NR SR (2014-07-08):
Ďalší v rozprave vystúpi pán poslanec Hlina. Nech sa páči.
I. Mikloš, poslanec: (2008-01-21):
Pán predseda vlády, opakovane vo svojom vystúpení ste narozprávali veľmi veľa, ja sa k viacerým tým veciam vyjadrím vo svojom vstúpení, ale teraz k jednej. Vy opakovane zavádzate a dovolím si povedať, že klamete. A dokážem vám to na jednom klamstve, kde z klamstva vás usvedčila vaša vlastná vláda pod vaším vedením. Vy ste opäť teraz opakovali jednu vec, ktorú hovoríte stále, že nie reformy priniesli rýchli rast a že keď priniesli zlepšenie, tak len pre 5 % pracujúcich, teda tých najbohatších, nie pracujúcich. Ale vláda pod vaším vedením, pán predseda vlády, 30. 5. 2007, takmer po roku, keď ste už vládli, schválila materiál, ktorého prvý odsek znie, teraz citujem z materiálu, ktorý bol schválený pod vaším vedením, citujem: „V posledných rokoch prešlo Slovensko hlbokými štrukturálnymi zmenami, ktoré mu pomohli dosiahnuť súčasné pozitívne makroekonomické výsledky. Daňová reforma, reforma dôchodkového systému, reforma zdravotníctva, reforma sociálneho systému a trhu práce, reforma školstva a reforma verejnej správy a reforma riadenia verejných financií postupne prinášajú výsledky. Všetky tieto zmeny posilňujú pozíciu Slovenska v globálnej ekonomike, čím zároveň vytvárajú podmienky pre rast životnej úrovne obyvateľstva za predpokladu, že sa pozitívne výsledky reforiem udržia.“ Koniec citátu, pán predseda vlády. Koniec citátu z materiálu, ktorý schválila po roku vládnutia vaša vláda 30. mája 2007, keď ste túto vládu, rokovanie tejto vlády viedli. Takže dovolím si tvrdiť, že vaša vlastná vláda schválením materiálu, ktorý ste schválili, dokazuje, že opakovane klamete. Opakovane klamete, čo sa týka toho, že reformy nepriniesli pozitívne výsledky, že sa neprejavili v raste životnej úrovne obyvateľstva. K tým ďalším vašim zavádzajúcim tvrdeniam sa vyjadrím, samozrejme, v rozprave.
Paška, Pavol, predseda NR SR (2014-03-25):
(Hlasovanie.) 135 prítomných, 80 za, 3 proti, 52 sa zdržalo. Tieto body sme schválili.
Zemanová, Anna, poslankyňa NR SR (2016-09-21):
Ďakujem pekne za slovo. Návrh zákona, ktorým sa dopĺňa zákon o správnom konaní, ruší povinnosť predkladať výpis z obchodného registra a výpis zo živnostenského registra rôznym inštitúciám pri rôznych úkonoch. Celkovo bolo v zákonoch identifikovaných viac ako 150 situácií, kedy sú tieto výpisy vyžadované. Ďakujem pekne. To je toľko na úvod a poprosím, aby ste otvorili rozpravu, a hlásim sa ako prvá do rozpravy. Ďakujem pekne.
Hrnčiar, Andrej, podpredseda NR SR (2019-05-10):
Prosím, prezentujme sa a hlasujme. (Hlasovanie.) Prítomných 139, za 138, proti nikto, nezdržalo sa nikto, nehlasoval 1. Konštatujem, že sme tento návrh schválili. Pristúpime k hlasovaniu o bode 17 programu. Je to prvé čítanie o vládnom návrhu zákona, ktorým sa mení a dopĺňa zákon č. 286/2009 Z. z. o fluórovaných skleníkových plynoch, tlač 1425. Dávam slovo spravodajcovi, ktorého učil navrhnutý gestorský výbor pre pôdohospodárstvo a životné prostredie, poslancovi Mikulášovi Krajkovičovi, aby hlasovanie uviedol. (Hlasovanie o vládnom návrhu zákona, ktorým sa mení a dopĺňa zákon č. 286/2009 Z. z. o fluórovaných skleníkových plynoch a o zmene a doplnení niektorých zákonov v znení neskorších predpisov , tlač 1425.)
Jahnátek, Ľubomír, minister pôdohospodárstva a rozvoja vidieka SR (2015-09-17):
Samozrejme, vaša otázka bude tlmočená pánu ministrovi životného prostredia. Ale jedna moja osobná poznámka na plazmové spaľovanie. Teraz akoby sa začala druhá vlna tých projektov a na každom kroku sa stretávame s požiadavkou postaviť spaľovňu na vysokotepelné spaľovanie na takzvané plazmové spaľovanie. Toto je taká druhá vlna. Prvá vlna bola ešte v období, keď som bol na ministerstve hospodárstva, keď vtedy takisto sa rozbehli tieto projekty, ale my keď sme ich vyhodnotili na ministerstve hospodárstva, jednoducho tieto projekty neboli technologicky zvládnuté. Čiže je tu dosť veľké riziko pre každú tú oblasť, pokiaľ sa takáto technológia tam spustí. Vzhľadom a to, že mám technické vzdelanie veľmi blízke k tejto problematike, môžem povedať, že neverím v perpetuum mobile. Ďakujem pekne, skončil som.
M. Jureňa, minister pôdohospodárstva SR: (2006-09-05):
Predloženým vládnym návrhom zákona sa posilňuje hospodárske postavenie štátneho podniku žrebčín Topoľčianky pri zachovaní a šľachtení plemien hospodárskych zvierat koní. Od svojho založenia v októbri 1921 zaujal žrebčín miesto šľachtiteľského centra chovu koní na našom území v širokom spektre chovaných plemien. Aj keď žrebčín počas svojej 80-ročnej histórie prešiel mnohými ekonomickými a spoločenskými zmenami a obdobiami, ktoré neboli vždy priaznivo naklonené chovu koní, zachoval si vždy ako štátny podnik odborný a spoločenský kredit. Návrh zákona má za cieľ zabezpečiť pre budúce pokolenia zachovanie dosiahnutých šľachtiteľských úspechov a plnenie ďalších spoločenských a odborných úloh žrebčína. Na to vytvára návrh zákona právny rámec. Podľa predloženého návrhu zákona nebude možné žrebčín Topoľčianky previesť z vlastníctva štátu na iné osoby podľa zákona o privatizácii či poskytnúť náhradné plnenie pozemkov v reštitúcii, čo sa stalo v nedávnom období. Dôležitým ustanovením návrhu zákona je zavedenie priamej správy majetku štátu, ktorý potrebuje žrebčín na plnenie svojich úloh, bez vzájomného vzťahu so Slovenským pozemkovým fondom. Tieto opatrenia vytvoria priaznivú situáciu na plnenie hlavných úloh žrebčína, ako mu ich ukladá návrh zákona. Vážený pán predseda, vážené pani poslankyne, vážení páni poslanci, vzhľadom na potrebu upraviť hospodárske postavenie Národného žrebčína Topoľčianky obraciam sa na vás so žiadosťou o prerokovanie vládneho návrhu zákona a odporučenie na prerokovanie v Národnej rade Slovenskej republiky v druhom čítaní. Ďakujem za pozornosť.
Hrnčiar, Andrej, podpredseda NR SR (2017-05-18):
Ďakujem. Končím možnosť nahlásiť sa s faktickými poznámkami. Dve faktické poznámky. Pán poslanec Pčolinský.
Dubačová, Viera, poslankyňa NR SR (2018-12-05):
Ďakujem veľmi pekne. Pozdravujem aj ja našich milých seniorov, nestihla som zatlieskať, lebo som už bola na ceste. (Potlesk.) Vážený pán predsedajúci, vážené kolegyne, vážení kolegovia, dovoľte mi, aby som sa vyjadrila k navrhovanej novele zákona o Audiovizuálnom fonde. Tento návrh predstavuje zásadné zmeny v súčasnom systéme, ktoré zo základného úradníckeho pohľadu môžu prinášať aj rozumné mechanizmy, no vcelku a vo výsledku prinášajú a vytvárajú viac prekážok. Neodrážajú totiž prax filmovej tvorby. Niektoré zmeny, ako komerčná návratnosť investície, sú už aj na istých úrovniach realizované, treba len komunikovať so samotnými producentami a tvorcami. S niektorými úpravami sa dá súhlasiť, ako napríklad s tými, že povinné prílohy, žiadosti o podporu; že z povinných príloh sa vypúšťajú doklady, ktoré nie sú nevyhnutné pre posúdenie žiadosti, a ich predloženie sa bude požadovať až v prípade schválenia a podpory projektu, čím sa dá znížiť administratívna záťaž pre žiadateľov i fond ešte v etape podávania žiadosti. 	Dobrý deň, pán kolega. Isté časti návrhu, však... (Reakcia z pléna, prerušenie vystúpenia predsedajúcim.)